钦定古今图书集成/历象汇编/庶征典/第106卷 > 春秋四传 > 《僖公三十三年》
## 钦定古今图书集成/历象汇编/庶征典/第106卷 > 春秋四传 > 《僖公三十三年》

《春秋》：“十有二月，霣霜不杀草，李梅实。”

《公羊传》：“何以书？记异也。何异尔？不时也。”

〈注〉周之十二月，夏之十月也。《易中孚记》曰：“阴假阳威之应也，早霣霜而不杀万物，至当霣霜之时，根生之物复荣不死，斯阳假与阴威，阴威列索，故阳自霣霜而反不能杀也。”此禄去公室，政在公子遂之应也。

《穀梁传》：“未可杀而杀，举重也；可杀而不杀，举轻也。”

〈注〉“重”，谓菽也；“轻”，谓草也。轻者不死，则重者不死可知。